《元旦感怀》
清代·徐士佳

流光如矢太骎骎，柏酒香浮祇自斟。故国莺花空入梦，沙场烽火况惊心。

旧交音问年来少，望子情怀老去深。揽镜渐看双鬓白，负他孤剑作龙吟。

作者简介：字拙安，光绪丁丑进士，吏部验封司郎中，官至热河兵备道。清廉自矢，鼎革后几不能旋里。热河都统熊希龄赠之以金，始克成行。官谏垣时与同里吴侍御鸿甲并有声。民国初年邑修续志，缪京卿荃孙任总纂，先生任协纂。年七十馀卒。